**ČETVRTAK, 26.3.2020.**

Dragi učenici!

Nakon što ste prošli put pročitali i zapisali o vremenskim prilikama u proljeće, nastavljamo dalje s biljkama i životinjama. Prisjetite se što smo sve govorili o vjesnicima proljeća još u 1. razredu.

**PRIRODA I DRUŠTVO** – Biljke i životinje u proljeće (udžbenik str. 35. i 36.)

Pročitajte sadržaj i pažljivo promotrite slike u udžbeniku.

U bilježnicu zapišite na desnoj strani bilježnice sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BILJKE I ŽIVOTINJE U PROLJEĆE

BILJKE ŽIVOTINJE

-pupaju, listaju, cvjetaju -bude se iz zimskog sna

-vjesnici proljeća (visibaba, ljubičica, -vraćaju se ptice selice

jaglac, šafran)

-dobivaju mlade

-ostale proljetnice (sunovrat, tulipan,

maslačak, forzicija) - kukci: pčele, leptiri,

bubamare, ose…

-trava se zazelenjela

-prvo proljetno voće i povrće

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na lijevoj strani bilježnice nacrtajte drvenim bojicama što više vjesnika

proljeća. Tko želi, može i neku od životinjica koju ste zapisali u bilježnicu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za nagradu što ste bili tako vrijedni, odigrajte kratki kviz i pogledajte video!

Sve ćete to uz pomoć roditelja pronaći na sljedećim poveznicama:

<https://wordwall.net/hr/teacher/536941/barakasiceaa> (proljeće u zavičaju)

<https://www.profil-klett.hr/repozitorij-materijali/proljetnice-0>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK** –Nada Sabadi: „Jagodne kiše“ – interpretacija priče (čitanka str. 98., 99.)

Pročitajte nekoliko puta priču, a zatim usmeno odgovorite na pitanja ispod teksta.

Nakon toga otvorite svoje pisanke te zapišite i dopunite sljedeće rečenice:

26.3.2020.

Nada Sabadi

Jagodne kiše

Proljeću je dosadilo što se svi ljute na \_\_\_\_\_\_\_\_\_\_\_\_ .

Odlučilo je da će prvog dana iz oblaka padati \_\_\_\_\_\_\_\_\_\_\_\_\_\_\_\_\_ .

Drugog dana iz oblaka će padati \_\_\_\_\_\_\_\_\_\_\_\_\_\_\_\_\_ .

Kiša jagoda sa šlagom padala je \_\_\_\_\_\_\_\_\_ dana.

Djeca i odrasli bili su \_\_\_\_\_\_\_\_\_\_\_\_\_\_\_ .

Djevojčica je sve samo \_\_\_\_\_\_\_\_\_\_\_\_\_\_\_\_ .

Nakon što ste dopunili rečenice ispod (ili na sljedećoj strani pisanke) nacrtajte vesele proljetne oblake i ono što biste vi voljeli da iz njih pada. Zabavite se!

**LIKOVNA KULTURA – Boja: Kontrast toplo – hladno**

Znam da su vam likovne mape i kutije s likovnim priborom u školi.

No sigurna sam da kući imate drvene bojice ili flomastere. Ako netko kući ima pastele, može se koristiti i njima.

Poigrajte se toplim i hladnim bojama i nacrtajte ili naslikajte na običnom bijelom papiru (A4) neobični cvijet, cvijet iz svoje mašte. Potrudite se i budite uredni kao na satu likovnog u školi. Ukoliko vam je već dosta crtanja/slikanja za danas, zadatak možete napraviti i tijekom vikenda.

To bi bilo sve za danas. Nadam se da nije previše.

Puno vas pozdravlja vaša učiteljica Bojana! 